La so llinia costera mira pal golfu de Biafra, que ye parte del golfu de Guinea, nel Océanu Atlánticu. El país, por cuenta la so gran diversidá xeolóxica y cultural, ye consideráu delles vegaes como un África en miniatura. Hai nelli playes, desiertos, cordales montañosos, selves y sabanes. El so puntu cimeru, el monte Camerún, un volcán activu de 4.040 m d'altor, asítiase nel suroeste del país.